turjo4nis/wikipedia-bn-dump-20250701 huggingface dataset:
আবু বারযাহ আল আসলামি

আবু বারযাহ্‌ আল-আসলামী (মৃত্যু ৬৫ হিজরি) রাসুল এর একজন অন্যতম সাহাবা ছিলেন । তিনি একজন হাদিস বর্ণনাকারী সাহাবা ছিলেন ।

নাম ও বংশ পরিচয় 

আবু বারযাহ্‌র আসল নাম ইতিহাস প্রনেতাদের মধ্যে মত পার্থক্য থাকলেও সর্বাধিক উল্লেখযোগ্য নাম হিসেবে মূলনাম নাদলা ইবন উবাইদ উল্লেখ করা হয় এবং আবু বারযাহ্‌ ডাকনাম বলা হয়।

ইসলাম গ্রহণ ও যুদ্ধে অংশগ্রহণ 

মক্কায় ইসলামী দাওয়াতের সূচনা পর্বেই তিনি ইসলাম গ্রহণ করেন । মুসলমান হওয়ার পর কাফিরদের সাথে যত সংঘর্ষ হয়েছে তার সবগুলিতে তিনি হযরত রাসূলে কারীমের সাথে ছিলেন এবং বীরত্বের সাথে অংশগ্রহণ করেন ।

মক্কা বিজয়ের দিন 

ইতিপূর্বে ইসলামের দাস হত্যাকারী ও ইসলাম ত্যাগী আবদুর রহমান ইবন খাতাল কে আবু বারযাহ আল আসলামি মক্কা বিজয়ের দিন রাসুলের নির্দেশে হত্যা করেন ।
অন্য একটি বর্ণনা মতে সাঈদ ইবন হুয়াইরিস আল-মাখযূমী ও আবু বারযাহ্‌ আল-আসলামী একযোগে আবদুর রহমান ইবন খাতাল কে হত্যা করেন।

রাসুল পরবর্তী যুগে 

হযরত রাসূলে পাকের জীবদ্দশা পর্যন্ত আবু বারযাহ্‌ মদীনায় বসবাসরত ছিলেন। হযরত উমারের খিলাফতকালে তিনি বসরার বাসিন্দা হন। সিফ্‌ফীন যুদ্ধে হযরত আলীর পক্ষে অবস্থান করেন । তিনি নাহরাওয়ানে বিদ্রোহীদের বিরুদ্ধেও যুদ্ধ করেন । তিনি ‍খুরাসান অভিযানেও
অংশগ্রহণ করেছিলেন বলে ইতিহাসবেত্তাগণ উল্লেখ করেছেন ।

স্বভাব ও চরিত্র 

হযরত আবু বারযাহ্‌র স্বভাবে যুদ্ধের একটা ভাব বিদ্যমান ছিল। তিনি দামী কাপড় পরতেন না এবং ঘোড়ায়ও সওয়ার হতেন না । তিনি যেমন মূল্যবান কাপড় পরতেন তেমনি ঘোড়ায়ও সওয়ার হতেন ।
গরীব-দুঃখীর সেবা করা ছিল আবু বারযাহ্‌র বিশেষ বৈশিষ্ট্য। সকাল থেকে সন্ধ্যা পর্যন্ত তিনি ফকীর মিসকীনকে আহার করাতেন। ‍হাসান ইবন হাকীম তার মার নিকট থেকে বর্ণনা করেছেন। আবু বারযাহ্‌ বিধবা, ইয়াতিম ও মিসকীনদের সকালে এবং সন্ধ্যায় সারীদ (আরবদের এক প্রকার প্রিয় খাদ্য) আহার করাতেন ।

হাদিস বর্ণনা 

আবু বারযাহ্‌ রাসূল এর দীর্ঘ সাহচর্যের সুযোগ পেয়েছিলেন । তিনি সর্বমোট ৬৪ টি হাদিস বর্ণনা করেছেন । তারমধ্যে ২৭ টি বুখারী ও মুসলিম শরীফ উভয়ই বর্ণনা করেছেন । ২ টি বুখারী শরীফ ও ৪ টি মুসলিম শরীফ এককভাবে বর্ণনা করেছেন ।

একটি হাদিস

আবূ বারযাহ্ থেকে বর্ণিতঃ,আমি বললাম, হে আল্লাহর রসূল (সাল্লাল্লাহু ‘আলাইহি ওয়া সাল্লাম)! আপনি আমাকে এমন একটি বিষয় অবহিত করুন, যার সাহায্যে উপকৃত হতে পারি। তিনি বললেন, মুসলিমদের চলার পথ থেকে কষ্টদায়ক বস্তু সরিয়ে দিবে।

মৃত্যু 

হযরত আবু বারযাহ্‌র মৃত্যুর সময়কাল সম্পর্কে মতপার্থক্য আছে। কারও মতে হিজরী ৬০, আবার কারও মতে হিজরী ৬৫ সনে তিনি মৃত্যুবরণ করেছেন। দ্বিতীয় মতটি অধিকতর সঠিক বলে মনে হয়। কারণ, মারওয়ান ও আবদুল্লাহ ইবন যুবাইরের সংঘর্ষের সময় পর্যন্ত তিনি জীবিত ছিলেন ।

তথ্যসূত্র 

পুরুষ সাহাবা
হাদিস বর্ণনাকারী সাহাবা
মুহাজির
বালু গুপ্তে

বালকৃষ্ণ পণ্ঢহরিনাথ গুপ্তে (; ; জন্ম: ৩০ আগস্ট, ১৯৩৪ - মৃত্যু: ৫ জুলাই, ২০০৫) মহারাষ্ট্রের বোম্বে এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৫ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মুম্বই, বাংলা ও রেলওয়েজ দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার ছিলেন। এছাড়াও, নিচেরসারিতে ডানহাতে ব্যাটিং করতেন বালু গুপ্তে।

প্রথম-শ্রেণীর ক্রিকেট 
১৯৫৩-৫৪ মৌসুম থেকে ১৯৬৯-৭০ মৌসুম পর্যন্ত বালু গুপ্তের প্রথম-শ্রেণীর খেলোয়াড়ী জীবন চলমান ছিল। ভারতের ঘরোয়া ক্রিকেটে বোম্বে, বাংলা ও রেলওয়েজ দলের পক্ষে খেলে আশাতীত সফলতা পেয়েছিলেন। তবে, জ্যেষ্ঠ ভ্রাতা ও সতীর্থ লেগ স্পিনার সুভাষ গুপ্তের ক্রীড়াশৈলীর কাছে অনেকাংশেই ম্রিয়মাণ ছিলেন তিনি। ঘরোয়া ক্রিকেটে দূর্দান্ত অর্থোডক্স লেগ স্পিনার হলেও জ্যেষ্ঠ ভ্রাতার ন্যায় আন্তর্জাতিক অঙ্গনে সফলতা পাননি।

১৯৬২-৬৩ মৌসুমে দিলীপ ট্রফির চূড়ান্ত খেলায় পশ্চিম অঞ্চলের সদস্যরূপে ৯/৫৫ লাভ করেন। দক্ষিণ অঞ্চলের বিপক্ষে এ বোলিং পরিসংখ্যানটি অদ্যাবধি এ প্রতিযোগিতার সেরা বিবেচিত হয়ে আসছে। প্রথম-শ্রেণীর ক্রিকেটে ৪১৭টি উইকেট পেয়েছেন। রঞ্জী ট্রফিতে তিনি অন্যতম শীর্ষস্থানীয় উইকেট সংগ্রাহক ছিলেন। ২৩.৪৭ গড়ে ২৫৫ উইকেট পেয়েছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন। ১৩ জানুয়ারি, ১৯৬১ তারিখে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৬৫ তারিখে কলকাতায় সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি। চার বছরের অংশগ্রহণকৃত তিন টেস্টে সবকটিই নিজদেশে খেলেছিলেন।

১৯৬০-৬১ মৌসুমে ফজল মাহমুদের নেতৃত্বাধীন পাকিস্তান দল ভারত সফরে আসে। নরি কন্ট্রাক্টরের অধিনায়কত্বে মাদ্রাজের কর্পোরেশন স্টেডিয়ামে খেলেন। মাদ্রাজ টেস্ট থেকে সুভাষ গুপ্তে বাদ পড়লে এ শূন্যতা পূরণে তাকে দলে অন্তর্ভুক্ত করা হয়। তবে, খেলায় তিনি কোন উইকেটের সন্ধান পাননি। ব্যাটিং উপযোগী পিচে ৩৫ ওভার বোলিং করে ১১৬ রান খরচ করলেও উইকেটবিহীন অবস্থায় মাঠে ছাড়তে হয় তাকে।

ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ পুনরায় জাতীয় দলে আহুত হন। তিন বছর বাদে বিস্ময়করভাবে সফরকারী ইংল্যান্ড দলের বিপক্ষে কানপুর টেস্টে তাকে ফিরিয়ে আনা হয়। এবারো তিনি ব্যর্থতার স্বাক্ষর রাখেন। পরের মৌসুমে কলকাতায় সফরকারী নিউজিল্যান্ডের বিপক্ষে আরেকটি টেস্ট খেলেন। অংশগ্রহণকৃত তিন টেস্টে তিনি মাত্র তিন উইকেট পেয়েছিলেন।

দীর্ঘদিন অসুস্থ থাকার পর ৫ জুলাই, ২০০৫ তারিখে ৭০ বছর বয়সে মুম্বইয়ে বালু গুপ্তের দেহাবসান ঘটে।

তথ্যসূত্র

আরও দেখুন 
 এ. জি. মিল্খা সিং
 বরোদা ক্রিকেট দল
 বিজিয়ানাগ্রামের মহারাজকুমার
 ভারতীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 
 রেডিফ.কম বালু গুপ্তে 
স্ল্যাম.ক্যানোই.কায় বালু গুপ্তে 

১৯৩৪-এ জন্ম
২০০৫-এ মৃত্যু
ভারতীয় ক্রিকেটার
ভারতের টেস্ট ক্রিকেটার
মুম্বইয়ের ক্রিকেটার
বাংলার ক্রিকেটার
রেলওয়েজের ক্রিকেটার
পশ্চিম অঞ্চলের ক্রিকেটার
ইন্ডিয়ান ইউনিভার্সিটিজের ক্রিকেটার
স্টেট ব্যাংক অব ইন্ডিয়ার ক্রিকেটার
মুম্বই থেকে আগত ক্রিকেটার
সাটিরপাড়া রায় চৌধুরী জমিদার বাড়ি

সাটিরপাড়া রায় চৌধুরী জমিদার বাড়ি বাংলাদেশ এর নরসিংদী জেলার নরসিংদী সদর উপজেলার সাটিরপাড়া গ্রামে অবস্থিত এক ঐতিহাসিক জমিদার বাড়ি।

ইতিহাস
জমিদার কৃষ্ণকুমার পাল বাংলার দেওয়ান মুর্শিদকুলি খানের শাসনামলে উক্ত জমিদার বাড়িটি প্রতিষ্ঠা করেন। এই জমিদার বংশেই জন্মগ্রহণ করেন ব্রিটিশ শাসনামলে ভারতখ্যাত বিপ্লবী, আইনজীবী, শিক্ষাবিদ ও সমাজসংস্কারক এবং নরসিংদীর রূপকার ললিত মোহন রায় বি.এ.বি.এল। মূলত এই জমিদার বংশধররা "পাল বংশ" ছিল। পরবর্তীতে ললিত মোহন রায়ের জমিদারীর আমলেই "পাল বংশ" থেকে "রায় বংশ" নাম ধারণ করে।

অবকাঠামো

বর্তমান অবস্থা

তথ্যসূত্র
বিজু খোটে

বিজু খোটে (১৭ ডিসেম্বর ১৯৪১ – ৩০ সেপ্টেম্বর ২০১৯) একজন ভারতীয় অভিনেতা ছিলেন যিনি তিন শতাধিক হিন্দি ও মারাঠি চলচ্চিত্রে অভিনয় করেছেন। তিনি শোলে চলচ্চিত্রে "কালিয়া" চরিত্রে অভিনয়ের জন্য ও "সরদার, ম্যায়নে আপকা নামাক খায়া হ্যায়" সংলাপের জন্য পরিচিত। এবং  আন্দাজ আপনা আপনা চলচ্চিত্রে রবার্ট চরিত্রে ও "গালতি সে মিস্টেক হো গ্যায়া" সংলাপের জন্য পরিচিত। ছোট পর্দায় তিনি জাবান সাম্ভালকে (১৯৯৩) ধারাবাহিকে অভিনয়ের জন্য পরিচিত। তাকে মারাঠি মঞ্চনাটকেও অভিনয় করতে দেখা গিয়েছে।

ব্যক্তিগত জীবন 
 
বিজু খোটে তার বড় বোন অভিনেত্রী শুভা খোটের থেকে ৫ বছরের ছোট ছিলেন। তাদের বাবা নান্দু খোটে মঞ্চ ও নির্বাক চলচ্চিত্রে অভিনয় করতেন এবং তাদের চাচি দুর্গা খোটে ছিলেন বড় পর্দার অভিনেত্রী।

বিজু খোটে ৭৭ বছর বয়সে ২০১৯ সালের ৩০ সেপ্টেম্বর মৃত্যুবরণ করেন।

নির্বাচিত চলচ্চিত্র তালিকা

তথ্যসূত্র

বহিঃসংযোগ
 
 বলিউড হাঙ্গামায় বিজু খোটে

ভারতীয় চলচ্চিত্র অভিনেতা
হিন্দি চলচ্চিত্র অভিনেতা
ভারতীয় টেলিভিশন অভিনেতা
১৯৪১-এ জন্ম
২০১৯-এ মৃত্যু
মুম্বইয়ের অভিনেতা
একাধিক অঙ্গ ব্যর্থতায় মৃত্যু
শামিম আহমাদ

শামিম আহমাদ হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় নারকাটিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র

জীবিত ব্যক্তি
রাষ্ট্রীয় জনতা দলের রাজনীতিবিদ
বিহার বিধানসভার সদস্য ২০১৫-২০২০
বিহার বিধানসভার সদস্য ২০২০-২০২৫
১৯৭২-এ জন্ম
জ্যাকি দু প্রিজ

জন হারকোর্ট জ্যাকি দু প্রিজ (; জন্ম: ১৪ নভেম্বর, ১৯৪২) রোডেশিয়ার সলসবারি এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শিতা দেখিয়েছেন জ্যাকি দু প্রিজ।

প্রথম-শ্রেণীর ক্রিকেট 
লেগ স্পিনার ও নিচেরসারির কার্যকরী ব্যাটসম্যান জ্যাকি দু প্রিজ প্রিন্স এডওয়ার্ড স্কুলে পড়াশুনো করেছেন। ১৯৬১-৬২ মৌসুম থেকে ১৯৭৯-৮০ মৌসুম পর্যন্ত জ্যাকি দু প্রিজের প্রথম-শ্রেণীর খেলোয়াড়ী জীবন চলমান ছিল। অল-রাউন্ডার ছিলেন তিনি।

১৮ বছর বয়সে রোডেশিয়ার পক্ষে প্রথম খেলেন। এ পর্যায়ে অক্টোবর, ১৯৬১ সালে বুলাওয়েতে সফররত নিউজিল্যান্ড একাদশের বিপক্ষে মুখোমুখি হন তিনি। কারি কাপে রোডেশিয়ার প্রধান চালিকাশক্তির ভূমিকায় অবতীর্ণ হয়েছিলেন। ১৯৭৩-৭৪ মৌসুমে ২০০০ রান ও ১০০ উইকেট লাভের ন্যায় দূর্লভ ডাবল কৃতিত্ব প্রদর্শন করেছিলেন। দুই দশকেরও অধিক সময় রোডেশিয়ার প্রতিনিধিত্ব করেছেন। এ সময়ে তিন সহস্রাধিক রান ও দুই শতাধিক উইকেট সংগ্রহ করতে পেরেছিলেন তিনি।

রোডেশিয়ার পক্ষে রেকর্ডসংখ্যক ১১২ খেলায় অংশ নেন। এরপর ১৯৭৯ সালে প্রথম-শ্রেণীর ক্রিকেটকে বিদেয় জানান।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জ্যাকি দু প্রিজ। ৩ ফেব্রুয়ারি, ১৯৬৭ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ ফেব্রুয়ারি, ১৯৬৭ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯৬৬-৬৭ মৌসুমে দুই টেস্টে অংশ নিলেও প্রত্যেক ক্ষেত্রেই শূন্য রানের সন্ধান পেয়েছিলেন তিনি।

ক্রিকেট খেলা থেকে অবসর গ্রহণের পর হারারেভিত্তিক তামাক প্রতিষ্ঠানে কাজ করেছেন। এরপর জিম্বাবুয়ে ক্রিকেট দলের নির্বাচকমণ্ডলীর সদস্যরূপে দায়িত্ব পালন করেছিলেন তিনি।

তথ্যসূত্র

আরও দেখুন 
 ডেভিড পিদি
 ফাফ দু প্লেসিস
 সানফয়েল সিরিজ
 গটেং ক্রিকেট দল
 দক্ষিণ আফ্রিকান টেস্ট ক্রিকেটারদের তালিকা

বহিঃসংযোগ 
 
 

১৯৪২-এ জন্ম
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
রোডেশিয়ার ক্রিকেটার
আফ্রিকানার ব্যক্তি
হারারে থেকে আগত ক্রিকেটার
শ্বেতাঙ্গ রোডেশীয়
শ্বেতাঙ্গ জিম্বাবুইয়ান ক্রীড়াব্যক্তিত্ব
২০২০-এ মৃত্যু
প্রিন্স এডওয়ার্ড স্কুলের প্রাক্তন শিক্ষার্থী
ফয়সাল রহমান

ফয়সাল রহমান হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় ঢাকা বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র

জীবিত ব্যক্তি
রাষ্ট্রীয় জনতা দলের রাজনীতিবিদ
বিহার বিধানসভার সদস্য ২০১৫-২০২০
বিহারের রাজনীতিবিদ
জনতা দল (সংযুক্ত) এর রাজনীতিবিদ
শারফুদ্দিন

শারফুদ্দিন হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১০ সাল থেকে তিনি বিহার বিধানসভায় শেওহার বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

জীবিত ব্যক্তি
জনতা দল (সংযুক্ত) এর রাজনীতিবিদ
লোক জনশক্তি পার্টির রাজনীতিবিদ
বিহার বিধানসভার সদস্য ২০১৫-২০২০
বিহার বিধানসভার সদস্য ২০২০-২০২৫
সৈয়দ আবু দোজানা

সৈয়দ আবু দোজানা হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় সুরসান্দ বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র

জীবিত ব্যক্তি
রাষ্ট্রীয় জনতা দলের রাজনীতিবিদ
বিহার বিধানসভার সদস্য ২০১৫-২০২০
ফাইয়াজ আহমাদ

ফাইয়াজ আহমাদ হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১০ সাল থেকে তিনি বিহার বিধানসভায় বিসফি বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

জীবিত ব্যক্তি
রাষ্ট্রীয় জনতা দলের রাজনীতিবিদ
বিহার বিধানসভার সদস্য ২০১০-২০১৫
বিহার বিধানসভার সদস্য ২০১৫-২০২০
বিহারের রাজ্যসভা সদস্য
উত্তর ফাল্গুনী

উত্তর ফাল্গুনী হল ১৯৬৩ সালে মুক্তিপ্রাপ্ত একটি ভারতীয় বাংলা ড্রামা চলচ্চিত্র। এই ছবিটি পরিচালনা করেন অসিত সেন এবং প্রযোজনা করেন উত্তম কুমার। ছবিটিতে মুখ্য ভূমিকায় অভিনয় করেন সুচিত্রা সেন (দ্বৈত চরিত্রে), বিকাশ রায় ও দিলীপ মুখোপাধ্যায়।

১১ জাতীয় চলচ্চিত্র পুরস্কার অনুষ্ঠানে এই ছবিটি শ্রেষ্ঠ বাংলা চলচ্চিত্র বিভাগে শ্রেষ্ঠ চলচ্চিত্রের পুরস্কার অর্জন করে। অসিত সেন নিজেই মমতা (১৯৬৬) নামে এই ছবিটি হিন্দিতে পুনর্নির্মাণ করেন। সেই ছবিতেও সুচিত্রা সেন মুখ্য ভূমিকায় অভিনয় করেন। ছবিটি কাবিয়া তালাইবি নামে তামিলে এবং পুষ্পাঞ্জলি নামে মালয়ালমে পুনর্নির্মিত হয়।

পটভূমি 
দেবযানীকে ( সুচিত্রা সেন ) জোর করে লম্পট রাখালের (কালীপদ চক্রবর্তী) সাথে বিয়ে দেওয়া হয়, যে তখন তাকে মদপান করার জন্য পর্যাপ্ত অর্থ উপার্জনের জন্য বেশ্যাবৃত্তিতে বাধ্য করার চেষ্টা করে। রাখালের সন্তানে গর্ভবতী হয়ে, সে তার জীবন শেষ করতে বন্দীদশা থেকে পালিয়ে যায়। ট্রেনে যাবার সময় সে আত্মহত্যা করার চেষ্টা করে, তবে একটি গাইনেওয়ালি বাড়ির মালকিন ( ছায়া দেবী ) তাকে উদ্ধার করে, সে লখনউতে তার কোঠা নিয়ে আসে, যেখানে দেবযানী সুপর্ণা নামে একটি কন্যা সন্তানের জন্ম দেয় এবং বাইজি হয়ে নতুন নাম নেয় পান্নাবাঈ। ইতোমধ্যে রাখাল তাকে খুঁজে বের করে এবং তাকে হেনস্থা ও ব্ল্যাকমেইল করতে থাকে, তাই সে কলকাতায় পালিয়ে আসে এবং সুপর্ণাকে একটি মিশনারী হোস্টেল স্কুলে ভর্তি করে যাতে তার থেকে নিজেকে দূরে সরিয়ে নিতে পারেন ও তার মেয়েটি একটি ভাল এবং স্বাস্থ্যকর পরিবেশে বেড়ে উঠতে পারে।

ঘটনাচক্রে, তিনি তার প্রাক্তন প্রেমিক, মনীশ রায় ( বিকাশ রায় ) সঙ্গে দেখা হয়ে যায়, সে এখন একজন বিখ্যাত আইনজীবী, এবং তার করুণ কাহিনী শুনে তাকে বিবাহ করবার প্রস্তাব দেয়, কিন্তু দেবজানি ভয় পায় যে সে তার নাম খারাপ করবে, বরং তার মেয়ে, সুপর্ণার যত্ন নেওয়ার জন্য অনুরোধ করে। মনীশ রাজি হন, আর সুপর্ণার অভিভাবক হন।

কয়েক বছর পেরোনোর পরে, প্রাপ্তবয়স্কা সুপর্ণা ( সুচিত্রা সেন ) দেশে ফেরেন আইনজীবী হয়ে যাকে মণীশ তার অনাথ বঞ্ঝি হিসাবে মানুষ করেছেন। সুপর্ণা মনিশের সহকারী ইন্দ্রনীল (দিলীপ মুখার্জি)-এর প্রেমে পড়েন। বৃদ্ধা পান্নাবাই হৃদ্‌রোগে ভুগছেন। রাখাল যখন বুঝতে পারল যে সুপর্ণা তার মেয়ে, সে সুপর্ণাকে তার আসল পরিচয় ফাঁস করে দেবার হুমকি দিয়ে আবারও পান্নাভাই ওরফে দেবজানীকে ব্ল্যাকমেল করতে ফিরে আসে। দেবযানী তাকে তর্কের উত্তাপে গুলি করে এবং আদালতে মণীশ তার হয়ে মামলা লড়ে। সুপর্ণা মণীশকে একজন চরিত্রহীন, পতিত মহিলার প্রতিরক্ষার দোষারোপ করে। তবে মণীশ যখন তাকে দেবজানীর আসল গল্পটি বলে এবং তার কাছে তার আসল পরিচয়টি প্রকাশ করে। সে আদালতে দেবজানীকে রক্ষার জন্য নিজেই দায়িত্ব নেয়, আর এই প্রক্রিয়ায় বিরোধী আইনজীবীর সাথে যুক্তিতে, সে শিকার করে এই মহিলাটি তার মা। শেষের দৃশ্যে, দেবজানি শান্তির আনন্দে তার মেয়ের কোলে মারা যায়।

কলাকুশলী 
 সুচিত্রা সেন – দেবযানী / পান্নাবাই / সুপর্ণা
 বিকাশ রায় - মণীশ রায়
 ছায়া দেবী - বাইজি
 দিলীপ মুখোপাধ্যায় - ইন্দ্রনীল
 পদ্মা দেবী – ইন্দ্রনীলের মা
 কালীপদ চক্রবর্তী - রাখালবাবু
 পাহাড়ি সান্যাল - ব্যারিস্টার
 জহর গঙ্গোপাধ্যায় – দেবযানীর বাবা
 সীতা মুখোপাধ্যায় – মাদার মেরি
 অজিত বন্দ্যোপাধ্যায়
 রেণুকা রায়

সাউন্ডট্র্যাক

তথ্যসূত্র

বহিঃসংযোগ 
 
 Uttar Falguni at Upperstall

ভারতীয় চলচ্চিত্র
১৯৬৩-এর চলচ্চিত্র
বাংলা ভাষার চলচ্চিত্র
অন্য ভাষায় পুনর্নির্মিত বাংলা চলচ্চিত্র
শ্রেষ্ঠ বাংলা চলচ্চিত্র বিভাগে জাতীয় চলচ্চিত্র পুরস্কার বিজয়ী
১৯৬০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
আভিদুর রহমান

আভিদুর রহমান হলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। ২০১৫ সালে তিনি বিহার বিধানসভায় আরারিয়া বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র 

জীবিত ব্যক্তি
ভারতীয় জাতীয় কংগ্রেসের রাজনীতিবিদ
রাষ্ট্রীয় জনতা দলের রাজনীতিবিদ
বিহার বিধানসভার সদস্য ২০১৫-২০২০
বিহার বিধানসভার সদস্য ২০২০-২০২৫
বিহারের ভারতীয় জাতীয় কংগ্রেসের রাজনীতিবিদ
১৯৬২-এ জন্ম
নওশাদ আলম

নওশাদ আলম হলেন একজন ভারতীয় রাজনীতিবিদ যিনি জনতা দল (সংযুক্ত) এর রাজনীতির সাথে যুক্ত। ২০১০ সাল থেকে তিনি বিহার বিধানসভায় ঠাকুরগঞ্জ বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

জীবিত ব্যক্তি
জনতা দল (সংযুক্ত) এর রাজনীতিবিদ
লোক জনশক্তি পার্টির রাজনীতিবিদ
বিহার বিধানসভার সদস্য ২০১০-২০১৫
বিহার বিধানসভার সদস্য ২০১৫-২০২০
বিহার বিধানসভার সদস্য ২০২০-২০২৫
ফারাজ ফাতমি

ফারাজ ফাতমি হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় কেওটি বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র

জীবিত ব্যক্তি
রাষ্ট্রীয় জনতা দলের রাজনীতিবিদ
দ্বারভাঙার ব্যক্তি
১৯৮২-এ জন্ম
জনতা দল (সংযুক্ত) এর রাজনীতিবিদ
বিহার বিধানসভার সদস্য ২০১৫-২০২০
বিহার বিধানসভার সদস্য ২০২০-২০২৫
মোহাম্মদ নওয়াজ আলম

মোহাম্মদ নওয়াজ আলম হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ২০১৫ সালে তিনি বিহার বিধানসভায় আররাহ বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র

জীবিত ব্যক্তি
রাষ্ট্রীয় জনতা দলের রাজনীতিবিদ
বিহার বিধানসভার সদস্য ২০১৫-২০২০
১৯৬৭-এ জন্ম
মো. নেমাতউল্লাহ

মো. নেমাতউল্লাহ হলেন একজন ভারতীয় রাজনীতিবিদ যিনি রাষ্ট্রীয় জনতা দলের রাজনীতির সাথে যুক্ত। ১৯৯৫ ও ২০১৫ সালে তিনি বিহার বিধানসভায় বারাউলি বিধানসভা কেন্দ্রের বিধায়ক হিসেবে দায়িত্ব পালন করছেন।

তথ্যসূত্র

জীবিত ব্যক্তি
রাষ্ট্রীয় জনতা দলের রাজনীতিবিদ
বিহার বিধানসভার সদস্য ১৯৯৫-২০০০
বিহার বিধানসভার সদস্য ২০১৫-২০২০
আযম খান

আযম খান বাংলার সুবাহদার ছিলেন। তিনি ১৬৩২ সাল থেকে ১৬৩৫ সাল পর্যন্ত বাংলার সুবাহদার হিসেবে দায়িত্ব পালন করেন। তিনি ইরাদাত খান নামেও পরিচিত ছিলেন।

আযম খানের আসল নাম ছিল মীর মুহম্মদ বাকির। ইরাকের অধিবাসী এই মানুষটি জাহাঙ্গীরের শাসনামলে ভারতবর্ষে এসেছিলেন। জাহাঙ্গীর তাকে খান-ই-সামান পদে নিযুক্ত করেন। এরপর, তাকে কাশ্মীরের সুবাহদার পদে নিযুক্ত করা হয়। এছাড়াও, তিনি মীর বখশী পদে নিযুক্ত হয়েছিলেন। শাহজাহান তাকে "আযম খান" উপাধিতে ভূষিত করেন ও প্রধান উজির পদে নিযুক্ত করেন।

আযম খানের শাসনামলে বাংলায় অনেক পারস্যদেশীয় ব্যক্তির আগমন ঘটেছিল। তার আমলে ইংরেজরা শাসককুলের আনুকূল্য পেয়েছিল। তার শাসনামলে বাংলার প্রশাসনিক ও সামরিক ক্ষেত্রে গোলযোগপূর্ণ পরিস্থিতির সৃষ্টি হয়েছিল কেননা, আসামের তৎকালীন রাজা প্রতাপ সিংহ কামরূপে বারবার আক্রমণ করছিলেন। ফলশ্রুতিতে, তাকে বাংলার সুবাহদারের পদ থেকে অপসারণ করা হয় ও ইসলাম খান মাশহাদিকে বাংলার সুবাহদার হিসেবে নিযুক্ত করা হয়।

তথ্যসূত্র 

বাংলার শাসক
বাংলার সুবাহদার
পরিদর্শন ও নিরীক্ষা অধিদপ্তর

পরিদর্শন ও নিরীক্ষা অধিদফতর শিক্ষা মন্ত্রণালয়ের আওতাধীন বাংলাদেশ সরকারের নিয়ন্ত্রিত একটি সংস্থা।

ইতিহাস 
পরিদর্শন ও নিরীক্ষা অধিদফতর ১৯৭৯ সালে কাজী আনোয়ারুল হকের নেতৃত্বে গঠিত একটি উচ্চ ক্ষমতা সম্পন্ন কমিটির মাধ্যমে গঠিত। কমিটির উদ্দেশ্য ছিল শিক্ষা খাতটি পরীক্ষা করা এবং উন্নতির জন্য সুপারিশ সরবরাহ করা। ১৯৮০ সালের ১ অক্টোবর বাংলাদেশ সরকার শিক্ষা মন্ত্রণালয়ের অধীনে পরিদর্শন ও নিরীক্ষা বিভাগ তৈরি করে। এটি স্কটল্যান্ডের হার্জেস্টি ইন্সপেক্টর অফ এডুকেশন এর  আদলে তৈরি করা হয়েছিল।

কার্যক্রম 
নিরীক্ষা অধিদফতর বেসরকারি ও সরকারি খাতের শিক্ষকদের বেতনের মধ্যে বৈষম্য দূর করতে বেসরকারি খাতের স্কুলগুলির জন্য বেতন স্কেল প্রতিষ্ঠার সুপারিশ করে।   সরকার ১ জানুয়ারি ১৯৮০ সাল থেকে বেসরকারি শিক্ষকদের পৃথক বেতন স্কেল অনুমোদনের সিদ্ধান্ত নেয়।  কমিটি বেসরকারী শিক্ষা খাতে তহবিল বিতরণ এবং মান নিয়ন্ত্রণের জন্য নজরদারি করতে পরিদর্শন ও নিয়ন্ত্রণ অধিদফতর গঠনেরও সুপারিশ করেছিল।

তথ্যসূত্র

বহিঃসংযোগ 

বাংলাদেশের সরকারি সংস্থা
বাংলাদেশ সরকারের অধিদপ্তর
ঢাকা ভিত্তিক সংগঠন
১৯৮০-এ বাংলাদেশে প্রতিষ্ঠিত
১৯৮০-এ প্রতিষ্ঠিত সরকারি সংস্থা
আব্দুল বাতেন জৌনপুরী

আব্দুল বাতেন জৌনপুরী সিদ্দিকী (; ১৯০০-১৯৭৩) ছিলেন একজন স্বনামধন্য ভারতীয় মুসলিম আলেম, লেখক ও শিক্ষাবিদ। তিনি বাংলা-কেন্দ্রিক তাইয়ুনী আন্দোলনের অনেক নেতাদের জীবনী রচনা করেছেন। এছারাও তিনি ময়মনসিংহের গফরগাঁয়ে কৃষক আন্দোলনের নেতৃত্ব দিয়েছিলেন, যার ফলশ্রুতিতে বাতেনিয়া মাদ্রাসা প্রতিষ্ঠা লাভ করে।

প্রারম্ভিক জীবন এবং পরিবার 
আব্দুল বাতেন সিদ্দিকী ১৯০০ খ্রীষ্টাব্দে ব্রিটিশ ভারতের উত্তর-পশ্চিম প্রদেশে অবস্থিত জৌনপুরের মোল্লাটোলায় আব্দুল আউয়াল জৌনপুরী এবং ফকিরা বিবির ঘরে জন্মগ্রহণ করেন। এই পরিবারের পূর্বপুরুষ খলিফা আবু বকর বলে মনে করা হয় এবং পরিবারটি প্রায়শই বাংলা ও আসামে ইসলামী দাওয়াত দিতেন। তার বাবা ইসলামী সাহিত্যের ১২১টি কেতাবের অবদান রেখেছেন এবং আরমানিটোলার ঐতিহ্যবাহী হাম্মাদিয়া মাদ্রাসা প্রতিষ্ঠা করেছিলেন। সিদ্দিকীর দাদা কারামত আলী জৌনপুরী বাংলার মুসলমানদের সংস্কারে অবদান রেখেছিলেন।

পরবর্তী জীবন 
জৌনপুরীর শিক্ষা তার নিজ শহরে শুরু হয়, তারপর ভারতজুড়ে বিভিন্ন ইসলামিক প্রতিষ্ঠানে তিনি অধ্যয়ন করেন। অধ্যয়ন শেষ করার পর, জৌনপুরী বাংলায় বসতি স্থাপন করেন, যা তার দাদা দ্বারা প্রতিষ্ঠিত তাইয়ুনী আন্দোলনের কেন্দ্রস্থল যেখানে তিনি প্রচুর অনুসারী অর্জন করেছিলেন। তিনি সক্রিয়ভাবে ধর্ম, শিরক ও বিদআতের বিরুদ্ধে প্রচার করেন।

জৌনপুরী উর্দুতে অসংখ্য বই লিখেছেন বলে জানা যায়, নিন্মে তার লেখা কয়েকটি বইয়ের নাম উল্লেখ করা হল:

 সিরাত-ই-মাওলানা কারামত আলী জৌনপুরী (আসরার-ই-করীমী প্রেস, এলাহাবাদ, ১৯৪৯)
 সিরাত-ই-মাওলানা আব্দুল আউয়াল জৌনপুরী (মাওলানা আবুল বশর দ্বারা সহ-লেখক, আসরার-ই-করীমী প্রেস, ১৯৫০)
 সীরাত-ই-মাওলানা হাফেজ আহমদ জৌনপুরী
 উলূম-ই-আরব গইর মুসলিমোঁ কি নজর মেঁ (আঞ্জুমান-ই-তরক্কী-ই-উর্দূর্দু, উর্দুবাজার, দিল্লি, ১৯৫৪)
 ইসলাম তলওয়ার সে নহীঁ ফয়লা (কুতুবখানা-ই-আঞ্জুমান-ই-তরক্কী-ই-উর্দূ, দিল্লি, ১৯৫৫)
 কশকোল-ই-বাতেন (কুতুবখানা-ই-আঞ্জুমান-ই-তরক্কী-ই-উর্দূ, দিল্লি, ১৯৬১)
 এরশাদুস সালেকীন (কুতুবখানা-ই-আঞ্জুমান-ই-তরক্কী-ই-উর্দূ, দিল্লি, ১৯৬২)

মৃত্যু 
১৯৭৩ সালে আব্দুল বাতেন জৌনপুরী বাংলাদেশের ঢাকায় মৃত্যুবরণ করেন। তাকে ঢাকায় অবস্থিত গাবতলীর মাজার রোডে দাফন করা হয়।

তথ্যসূত্র 

হানাফী ব্যক্তি
সুন্নি মুসলিম পণ্ডিত
ভারতীয় বংশোদ্ভূত বাংলাদেশী ব্যক্তি
ঢাকার ব্যক্তি
২০শ শতাব্দীর ভারতীয় মুসলিম
১৯৭৩-এ মৃত্যু
১৯০০-এ জন্ম
ভারতের আলেম
আন্তর্জাতিক টুয়েন্টি২০ ক্রিকেটে সর্বোচ্চ রান সংগ্রাহকের তালিকা

আন্তর্জাতিক টুয়েন্টি২০ বা টি-২০ ক্রিকেট খেলার এমন একটি রূপ যা দু’টি দেশের জাতীয় ক্রিকেট দলের মধ্যে খেলা হয়ে থাকে এবং এতে প্রত্যেক দল ২০ ওভার করে খেলে থাকে। বিশ্ব ক্রিকেট ইতিহাসে ১৭ ফেব্রুয়ারি, ২০০৫ তারিখে প্রথমবারের মতো টুয়েন্টি২০ আন্তর্জাতিক ক্রিকেট খেলা অনুষ্ঠিত হয়। অকল্যান্ডের ইডেন পার্কে অনুষ্ঠিত ঐ খেলায় অস্ট্রেলিয়া নিউজিল্যান্ডকে ৪৪ রানে পরাজিত করেছিল। আন্তর্জাতিক টুয়েন্টি২০ ক্রিকেটে এই পর্যন্ত ৭২ ম্যাচ খেলে ২৪৫০ রান করে সর্বেোচ্চ রান সংগ্রাহকের তালিকার শীর্ষে রয়েছেন ভারতের বিরাট কোহলি।

আন্তর্জাতিক টুয়েন্টি২০ ক্রিকেটে সর্বোচ্চ রান সংগ্রাহকের তালিকা

তথ্যসূত্র 

আন্তর্জাতিক টুয়েন্টি২০
হিজাম ইরাবত

হিজাম ইরাবত (৩০ সেপ্টেম্বর ১৮৯৬ - ২৬ সেপ্টেম্বর ১৯৫১), যিনি জননেতা হিজাম ইরাবত নামে পরিচিত, তিনি মণিপুরের একজন রাজনীতিবিদ এবং বিপ্লবী সামাজিক কর্মী ছিলেন।

জন্মগ্রহণ করেন ১৮৯৬ সালের ৩০ সেপ্টেম্বর। মনিপুরের ইম্ফলে জন্মগ্রহণ করেন কমরেড ইরাবত। হিজাম ইরাবত মনিপুরের স্বাধীনতা সংগ্রামে অগ্রণী ভূমিকা রাখেন। তিনি মনিপুর কিষাণ সভা গঠন করেছিলেন। মনিপুর কমিউনিস্ট পার্টি গঠনের ক্ষেত্রেও প্রধান ভূমিকা রেখেছিলেন। তার প্রতিষ্ঠিত স্বদেশ গানের দল পরবর্তীতে ভারতীয় গণনাট্য সংঘে পরিনত হয়। হিজাম ইরাবত দীর্ঘদিন জেল খেটেছেন বিদ্রোহের জন্য। বর্তমান বাংলাদেশের সিলেট জেলে তিনি ২ বছর কাটিয়েছেন। সিলেট জেলে থাকা অবস্থাতেই তিনি কমিউনিস্ট রাজনীতি তে সম্পৃক্ত হয়েছেন। এছাড়া ছাত্র জীবনে ঢাকার পোগজ বিদ্যালয়ে দু বছর পড়েছেন।তিনি মনিপুরের প্রথম সংসদের সদস্য নির্বাচিত হয়েছিলেন। কিন্তু সংসদের প্রথম অধিবেশন বসার আগেই তাকে ১৯৪৮ সালে আত্মগোপনে চলে যেতে হয়। কারণ মনিপুর কিষাণ সভাকে সরকার নিষিদ্ধ করে দেয়।এরপরে কমরেড হিজাম ইরাবত গোপন কমিউনিস্ট পার্টি "মনিপুর কমিউনিস্ট পার্টি" গঠন করেন ও সশস্ত্র সংগ্রাম শুরু করেন। মৃত্যু পর্যন্ত তিনি মনিপুরের স্বাধীনতা সংগ্রামে নেতৃত্ব দিয়েছেন। ১৯৫১ সালে কমরেড হিজাম ইরাবত জঙ্গলেই মারা যান।

তথ্যসূত্র

১৮৯৬-এ জন্ম
১৯৫১-এ মৃত্যু
মণিপুরের রাজনীতিবিদ
ভারতের কমিউনিস্ট পার্টি (মার্ক্সবাদী) এর রাজনীতিবিদ
আনোয়ারা বেগম মুসলিম বালিকা উচ্চ বিদ্যালয় ও কলেজ

রাজধানী ঢাকার একটি ঐতিহ্যবাহী শিক্ষাপ্রতিষ্ঠান। ১৯৩২ সালে প্রতিষ্ঠানটি প্রতিষ্ঠিত হয়।

ইতিহাস 
মাত্র দশজন ছাত্রী নিয়ে এর যাত্রা শুরু হয়। তখন এই প্রতিষ্ঠানটির নাম ছিল মুসলিম গার্লস স্কুল। এই মুসলিম স্কুলে সম্ভ্রান্ত এবং রক্ষণশীল পরিবারের মেয়েরা অধ্যয়ন করত। এই স্কুলের প্রতিষ্ঠাতা চেয়ারম্যান এ.ইউ.এম খলিলউল্লাহ প্রতিষ্ঠানটির নামকরণ করেন তার সহধর্মিনী মরহুমা আনোয়ারা বেগমের নামে। সেই সূত্রে এই স্কুলের নামকরণ করা হয় আনোয়ারা বেগম মুসলিম উচ্চ বালিকা বিদ্যালয়।

পরবর্তীতে ১৯৯০ সনে পুরাতন ঢাকার রক্ষনশীল পরিবারের মেয়েদের উচ্চ শিক্ষায় শিক্ষিত করার লক্ষ্যে খলিলউল্লাহ সাহেব স্কুলটিকে মহাবিদ্যালয়ে উন্নীত করেন এবং তখন এই প্রতিষ্ঠানটির নামকরণ করা হয় আনোয়ারা বেগম মুসলিম উচ্চ বালিকা বিদ্যালয় ও কলেজ।

অবস্থান 
এটি পুরান ঢাকার ১৩ নং নাজিমুদ্দিন রোডে জেলখানার ঢালে (পুরাতন কেন্দ্রীয় কারাগার) অবস্থিত।

১ম পুনর্মিলনী 
৮৫ বছর পূর্তি উপলক্ষে ২০১৮ সনের ১৩ই জানুয়ারি এই বিদ্যালয়ের ১ম পুনর্মিলনী অনুষ্ঠিত হয়েছিল। ১৯৩২ থেকে ২০১৭ সালের সমস্ত প্রাক্তন ছাত্রীদের মিলনমেলায় মুখরিত হয়েছিল বিদ্যালয় প্রাঙ্গণটি।

তথ্যসূত্র 

 ২. https://www.facebook.com/1386934098261600/videos/2011777205777283
https://www.facebook.com/AnwaraGirlsSchool/videos/2036977949923875

১৯৩২-এ প্রতিষ্ঠিত শিক্ষাপ্রতিষ্ঠান
ঢাকার শিক্ষাপ্রতিষ্ঠান